
Yn y traethawd yma rwyf am siarad am fy mhroses yn y dosbarth Labordy theatre. Labordy theatre yw gwaith ensemble. Pwrpas y modiwl hyn yw i ddysgu sut i ddadansoddi, ymarfer, ymchwylio a perfformio darnau theatr. Yn y dosbarth rydym wedi bod yn edrych ar darnau o wahanol gyfnod. Ein athro ar gyfer y dosbarth yma yw David Harrington.Y cyfnodau rydym wedi edrych arnynt dros y ddau dymor yw oes aur, pop a roc, Sondheim a Pasek and Paul. 

Yn ystod y tymor cyntaf edrychasom ar Oes aur, pop a roc.Y blynyddoedd oedd yn cael eu cyfri fel oes aur oedd 1940-1959. Dyma oedd y cyfnod lle wnaeth sioeau eiconic gychwyn. Mae’r oes aur yn dilyn strwythyr stori fel llyfr. Mae Oes Aur wedi cael ei ddylanwadu gan newidiadau cymdeithasol fel y codiad o’r dosbarth canol. Cyfansoddwyr oedd yn boblogaidd yn ystod y cyfnod yma oedd Richard Rogers ac Oscar Hammerstein. Roedd y cyfnod yma gyda cymeriadau benywaidd cryf. Roedd hyn yn dangos newidiau rôl menywod mewn cymdeithas. Ar gyfer Oes Aur mae angen llais pen, Vibrato, rhinweddau operatig a llais cymysgedd. Roedd rhan fwyaf o’r caneuon mewn strwythr AABA oherwydd ei fod yn ffordd o gael caneuon wedi gwerthu.Y darnau wnaethom oedd Oaklahoma a Make them Hear You. Rwyf wedi gweithio fel ensemble o‘r blaen ond roedd gan David Harrington ffordd wahanol o’n dysgu ni. Roedd ef yn anfon ni adref gyda ‘note bash’ er mwyn gallu dysgu ein harmoniau yn annibynnol. Roedd hyn yn anodd iawn i mi ar y cychwyn am fod genyf gymaint i’w ddysgu mewn un wythnos a rhai wythnosau roeddwn yn teimlo nad oeddwn yn barod ar gyfer y wers. Roedd hyn oherwydd fy mod yn cael trafferth addasu i weithio fel hyn ond dalias ati er mwyn gallu datblygu y sgil yma gan ei fod yn bwysig ar gyfer y diwydiant. Rwyf wedi dysgu llawer o dechnegau cerddorol ac un ohonynt oedd yr angen i fod yn drylwyr pan yn dod oddi ar diwedd nodau. Mae hyn yn bwysig er mwyn i bawb fod gyda’i gilydd. I gyflawni hyn roedd rhaid edrych ar David Harrington i gael cyfarwyddiadau cywir. Techneg arall sydd y bwysig ydi ynganu. Mae David Harrignton yn credu yn gryf o glywed llythyren dwythaf rhai o’r geiriau er enghraifft  ‘d’ neu ‘t’. Mae cantorion yn gallu bod yn ddiog ac ddim yn ynganu yn glir felly nid yw’r gair yn glir. Mae hefyd yn rhoi effaith ar y gair penodol. Rwyf wedi dysgu bod cymeryd sylw o ‘rests’ yn hynod o bwysig. Mae’r cyfansoddwr wedi ei roi yna ar bwrpas er mwyn rhoi mwy o effaith i’r gan a gwneud argraff ar y gynulleidfa. Roedd David Harrington eisiau ni greu'r darn Oaklahoma yn bleserus i’r gynulleidfa. Roedd rhaid rhoi sylw i’r deinamig gan all hyn ddenu'r gynulleidfa i wrando a chymeryd sylw. Cyfnod arall wnaethom edrych ar oedd pop a roc. Roedd y cyfnod Pop/Roc yn cymeryd lle dros y blynyddoedd 1960-1970. Caneuon a wnaethom weithio ar oedd Holiday ac You Don’t Own Me. Y rhinweddau lleisiol sydd angen ar gyfer Pop/Roc yw ‘belt’, ychydig o vibrato, speech quality, cymysgedd pen a laryncs uchel. Roeddwn yn cael trafferth gyda cadw i fy harmoni fy hun yn y dosbarth. Roeddwn gyda tueddiad i fynd gyda’r soprano uchel. I stopio hyn ddigwydd roedd rhaid i mi ddrilio'r harmoni i mewn i fy mhen nes fy mod i yn  ei wybod yn gadarn. Roedd bod yn sicr yn helpu fi fod yn gadarn yn y dosbarth. Roedd David Harrington yn hoff o fanylu'r darn i wneud o yn gyffrous. Roedd o yn cael ni i ysgrifennu'r manylder ar ein sgôr cerddoriaeth. Roedd hyn fel bod ni ddim yn ail edrych arno am amser hir. Pan ddaeth hi yn wythnos labordy roedd y manylder wedi mynd. Dysgais bod manylder yn ffordd dda o wneud y darn yn gredadwy a chyffrous. Y tymor nesaf rwyf am ymarfer gyda’r manylder fel nad wyf yn mynd ar goll. Yn y gân You Don’t Own Me roedd 4 merch yn canu'r geiriau a gweddill y merched yn eu cefnogi gyda ‘w’. Roedd hwn yn her i mi gan fod yna gymaint o newidiadau cywair. Roedd hyn yn gwneud hi yn anodd i ddod o hyd i’r nodyn nesaf. Gweithiodd y merched yn agos gyda David Harrington ar yr harmonïau er mwyn i’r harmonïau wneud synnwyr gyda’i gilydd.

Yn yr ail dymor gwnaethom weithio ar Pasek and Paul ac Sondheim. Mae Pasek a Paul  yn cyfansoddi gyda’i gilydd. Maen nhw yn gyfansoddwyr sydd yn cyfansoddi Pop a Roc, sioeau cerdd, ffilmiau ayyb. Ei sioeau mwyaf adnabyddus yw The Greatest Show Man, La La Land a Dear Evan Hansen. Rydym wedi edrych ar medli o ganeuon, The Greatest Showman ac Ready to be Loved o’r sioe gerdd Edges. Yr Her fwyaf gyda’r medli oedd i gadw i’ch rhan ac i fod yn bendant. Dysgwyd y medli yma dros dair gwers. Roedd hyn yn rhoi cyfle i ni ddysgu ein rhannau yn bendant. Roedd David Harrignton gyda ffordd arall i ni ddysgu caneuon tymor yma. Roeddem yn dysgu rhan yn y dosbarth a chael recordio'r hanner arall er mwyn dysgu adref. Dyma yw’r ffordd rwyf yn hoff o ddysgu ond mi rwyf yn ddigon parod i ddysgu rhywbeth yn annibynnol. Mae David Harrington yn dweud fod o angen i ni weithio ar lefel proffesiynol ac i beidio meddwl fod o yn rhywbeth ar gyfer prifysgol. Mae hyn yn helpu fi gael dealltwriaeth o sut mae angen bod allan yn y diwydiant. Ar gyfer yr ail wythnos toeddwn ddim wedi paratoi gymaint a fyswn yn hoffi. Gwnaeth hyn i mi feddwl bod rhaid bod yn drylwyr a dysgu eich stwff yn gadarn. O hyn ymlaen dechreuais ymarfer fwy yn ystod yr wythnos fel y gallwn fynd i’r wers yn barod. Yr her arall a gefais oedd dysgu harmonïau mwy cymhleth yn Ready to be Loved. Mae’r gân yma yn gofyn i fi fod yn gadarn ar fy rhan. Mae David Harrington wedi rhoi llawer iawn o fanylder fel pryd i ddod oddi ar nodyn ac yn y blaen. Doedd hyn ddim yn cael ei gyflawni bob tro roeddem yn ei ganu. Felly i gadw'r manylder rwyf am fod yn bresennol yn y gân ac yn meddwl am beth yw fy mwriad yn y gân. Mae'n bwysig marcio'r sgôr gyda manylion mewn pensil. Roeddwn yn cael y cyfle i ofyn i gael mynd dros rhai nodau os nad oeddwn yn siŵr. Roedd hyn yn helpu i gofio’r nodau ac i fod yn sicr pan mae pob adran arall yn canu. Cyfnod arall gwnaethom edrych ar oedd Sondheim. Cyfansoddwr sioeau cerdd yw Stephen Sondheim. Y caneuon edrychom ar yn y dosbarth oedd Ballad of Sweeny Todd, Broadway Baby a There's Always a Woman. Roedd Sweeny Todd yn rhywbeth oedd yn heriol yn gerddorol gan fod yna 4 rhan llais. Mae’r 4 llais yn ganol y gân. Cefais i roi ar y llinell tenor. Roedd hyn yn her fawr gan ei fod yn isel iawn. Mae trio creu sŵn llawn yn anodd gan bod fy ystod is yn wannach. Es i ati i drio cyflawni sŵn llawn a cheisio taro'r nodau isel. Roedd hyn dal yn anodd felly dewisodd David Harrignton i roi’r hogiau ar y llinell tenor gyda ni er mwyn i ni gael cefnogaeth. Rwyf yn canu can o’r enw I Remember fel deuawd gyda Emily Cooper tra bod dwy arall yn canu Take me to the World ar ben ein can. Mae rhain yn ddwy gan sydd wedi cael ei rhoi gyda’i gilydd. Mae’r ddwy yma hefyd wedi cael ei ysgrifennu gan Sondheim. Yr her oedd dysgu hyn yn ystod wythnos labordy ac mewn cwpwl o ddyddiau. Es i ati i ddysgu fy rhan gyda’r trac oedd yn rhoi fy nodau i mi. Yna es i ymlaen i ddefnyddio'r cyfeiliant. Yr her arall oedd i ganu gyda phawb arall. Unwaith roedd pawb yn gwybod beth oedd yn mynd ymlaen roedd y darnau yn gweddu yn dda gyda’i gilydd.  Mae wythnos labordy o hyd yn wythnos brysur. Mae’r dydd cyntaf i gyd am ddiogelu'r gerddoriaeth a gwneud yn siŵr bod bob manylder rydym wedi dysgu yn ei le.  Roedd yn anodd ychwanegu symudiadau a chofio bob manylder. Roedd gennym ni goreograffydd sef Maddie Perkins, ond rhaid cofio fod y canu yn bwysicach na’r coreograffi. Mae’r coreograffi yn rhywbeth sydd yna i ddiddanu'r gynulleidfa ac yn gyfle i ni allu datblygu sgiliau theatr gerddorol.

Yn gyffredinol rwyf wedi dysgu llawer iawn o sgiliau defnyddiol gan David Harrignton. Mae ensemble yn chwarae rhan fawr o ddweud y stori. “From Chicago to Hamilton, or West Side Story to Newsies, there are endless iconic ensemble-heavy musicals. These stories wouldn’t get told or expressed in the same affective way without each and every member of the ensemble. They help to move the plot forward in so many ways!” (McMillan S. 2021) Mae hyn yn dngos fod y sgil  o fod yn yr ensemle yr un mor bwysig a chwarae cymeriad.
Rwyf wedi dysgu sut i fynd ati i ddysgu harmonïau yn broffesiynol ac mewn amser byr. Gwneith hyn fy helpu yn y dyfodol pan rwyf yn rhan o ensemble. Rwyf hefyd wedi dysgu pa fath o ddefnydd llais sydd angen ar gyfer pob un. Yn y perfformiad Labordy cyntaf teimlais fy mod i yn nerfus a fy mod wedi anghofio rhai o’r manylder gan fy mod yn ffocysu ar berfformio ond yn yr ail berfformiad teimlais fy mod wedi cofio'r manylder er yr oeddwn yn dal i berfformio.

